《题画唐马》
明代·汤胤勣

苜蓿含花草露班，奚奴扰扰出沙湾。
尘飞大夏三千里，泥满东风十二闲。
直内铜符初上缴，征西铁甲未东还。
可怜绝代贤王手，少画渔阳阿斝山。

作者简介：汤胤勣，字公让，明开国重臣汤和曾孙，为诸生，工诗，负才使气。巡抚尚书周忱使作启事，即席具数万言。忱荐之朝。少保于谦召询古今将略及兵事，胤勣应对如响。累授锦衣千户。偕中书舍人赵荣通问英宗于沙漠，脱脱不花问中朝事，慷慨酬答不少屈。